मनरेगा कर्मचारियों ने बीडीपीओ दफ्तर के सामने दिया धरना
धूरी| मनरेगाकॉन्ट्रेक्ट कर्मचारी यूनियन पंजाब के आह्वान पर ब्लॉक धूरी में मनरेगा के तहत काम करते कर्मचारियों की ओर से बीडीपीओ दफ्तर के सामने दो दिवसीय धरना शुरू किया गया।
मंगलवार को धरने के पहले दिन यूनियन के ब्लॉक प्रधान बलजीत सिंह नत्त ने बताया कि मनरेगा कर्मचारी लगभग 8 साल से पंचायत विभाग में मामूली वेतन पर पूरी तनदेही से काम कर रहे हैं। उन्होंने पंचायत विभाग द्वारा आउटसोर्स के अधीन पंचायत सचिवों की भर्ती संबंधी मांगे गए टेंडरों की कड़ी निंदा करते हुए मांग की कि विभाग में पहले से ही काम कर रहे मनरेगा कर्मचारियों को बिना शर्त पक्का किया जाए।
उन्होंने कहा कि मांगें माने जाने की सूरत में संघर्ष ओर तेज किया जाएगा। इस मौके पर एपीओ अमरजीत सिंह, टीए तेजिंदर सिंह, सीए कुलदीप सिंह, ग्राम सेवक चमकौर सिंह, बलजीत सिंह तथा हरपाल सिंह मौजूद थे।
धूरी में धरना के दौरान नारेबाजी करते मनरेगा कर्मचारी।
hin_Deva hin_Deva hin_Deva hin_Deva hin_Deva